Impressio | Всички обичат Григ
ЗНАМЕНИТИ КОМПОЗИТОРИ
Impressio отдава почит на композитора по повод 110 години от смъртта му
Автор: Impressio / 4 септември 2017 / 09:16 844 Прочита 0 Коментара
Скулптура на Едвард Григ до неговото любимо място Тролдхауген (Къщата на троловете) на юг от Берген (Снимка: Shutterstock)
Казват, че само заради Едвард Григ си струва да се посети тази северна страна Норвегия. Приказна, ледена, пълна с фиорди и покрита със зелени гори.
Е, може би и заради Хенрих Ибсен, смятан за "баща на съвременната драма" и най-често поставян драматург в света, след Уилям Шекспир.
Григ със съпругата си Нина (Снимка: http://griegmuseum.no/en/about-grieg)
Григ създава музиката по драматичната поема на Ибсен "Пер Гинт", по покана на самия автор. Приема без ентусиазъм предложението, смятайки, че тя е най-немузикалната от пиесите на Ибсен.
Въпреки това, работата увлича Григ. И именно тази негова музика заживява свой собствен живот. По-късно създава от нея две сюити, които заедно с ла минорния му концерт за пиано стават най-известните му произведения, изпълнявани в целия свят.
Независимо от изключителния успех, който има "Пер Гинт" отношенията между двамата, така и не прерастват в приятелство. Вероятно причината е в тяхната "различност".
Григ винаги е бил общителен и открит, докато Ибсен - мрачен и затворен в себе си.
Едвард и Нина Григ с приятели в Копенхаген (Снимка: http://griegmuseum.no/en/about-grieg)
Вече повече от век изключителна популярност придобива "Песента на Солвейг" от "Пер Гинт", която всъщност в пиесата не съществува. Ибсен само е написал забележка "Солвейг пее". Мисълта за песента на Солвейг принадлежи на композитора.
Григ изразява открито позиция, дори по "Аферата Драйфус", в резултат на което си навлича гнева на френската преса, а по-късно самият той обявява бойкот на Франция и заявява, че няма да стъпи в страна, която се отнася по този начин към своите граждани.
Неговата емоционалност се проявява и в отношенията му с Нина Хагеруп - единствената му съпруга и негова втора братовчедка, която си остава любовта на живота му, независимо от драматичната им едногодишна раздяла. Норвежкият композитор и диригент е автор на повече от 600 песни и романси, които Нина изпълнява, по време на негови концерти.
Едвард и Нина Григ (Снимка: http://griegmuseum.no/en/about-grieg)
Едвард Григ - един от най-ярките представители на Романтизма се ражда през 1843 г. в Берген, Норвегия. Започва да свири на пиано, когато е едва на четири години, на 12 бъдещият гений на "норвежкия романс" композира първото си произведение и още същата година постъпва в Лайпцигската консерватория, създадена от Менделсон. Там учи от 1858 до 1862 г. По това време в Лайпциг живеят Бах и Шуман.
През 1863 г. Григ се връща в родния си град Берген, но в малкото градче за него е сложно да се развива и заминава да живее в Копенхаген. Именно там, започва музицирането му, свързано с националната скандинавска култура.През 1868 г. заедно със семейството си се премества в Осло. През 1871 г. създава и Филхармоничното общество, което съществува и до днес.
С брат си Джон в Лайпциг (Снимка: http://griegmuseum.no/en/about-grieg)
Едвард Григ познава пълната слава още приживе. А музиката му е изпълнявана из цяла Европа.
Бил е близък и признат от Ференц Лист, Йоханес Брамс, Пьотр Илич Чайковски, Антон Рубинщайн, Камий Сен-Санс и др.
Григ през 1907 г. (Снимка: http://griegmuseum.no/en/about-grieg)
И Чайковски смятал, че всички обичат Григ и дори му посвещава своята Увертюра-фантазия "Хамлет". Двамата се запознават в Лайпциг - в дома на знаменития цигулар Адолф Бродски и между тях веднага се заражда взаимна симпатия. Григ дори се готви да пътува за Русия, но тези негови планове не се осъществяват.
Последните години от живота на композитора са много тежки, след като се разболява от туберкулоза. Разделя се със съпругата си, след смъртта на единствената им дъщеря, която си отива след тежка битка с минингит.
След година решава да се помири с Нина и построява семейната им вила по свой проект, която нарича "Къщата на троловете".
Семейната вила на композитора - Тролдхауген (Къщата на троловете) на юг от Берген (Снимка: Shutterstock)
Григ умира на 4 септември 1907 г. в своя роден Берген. Смъртта е неочаквана и в Норвегия е обявен национален траур. Погребват го на брега на фиорда, недалеч от неговата вила и сред любимата му норвежка природа.
Пианото на композитора в Тролдхауген (Къщата на троловете) (Снимка: Shutterstock)
Паметник на Едвард Григ в Берген (Снимка: Shutterstock)